Humpon vaari
No Humpon vaarin mertaan kaikki meni,
 niin hauenvenkaleet kuin kiltit särjet,
 ties Humpon vaari parhaat kutupaikat,
 hän souti lahdet, kiersi kaislakärjet.

 Ja kotiin meni saalis sikin sokin
 ja suuret sumput kyllä kaikki veti,
 se talttuu hauki, vangiksi kun joutuu
 ja särjen luona viihtyy silloin heti.

 Ja mietti Humpon vaari saalistansa,
 kun katsoi kuhinata sumpun pohjan:
 kas, noin se talttuu täällä hurja veri,
 saa kerran villikin sen lauhan ohjan.

 Ja vaari sylkäs, pisti toisen piipun:
 «Tää maailmakin on kuin suuri merta;
 mut Kala-Potun kanssa min’ en sovi,
 vaikk’ yhteen sumppuun panis Ukko kerta!»